**Қазақстан Республикасы Парламенті Мәжілісінің депутаты**

**Шаймардан Үсейінұлы Нурумовтың**

**Оңтүстік Қазақстан облысына іссапарының**

**ЕСЕБІ**

(қаңтар 2017 жыл.)

2017 жылғы 4 қаңтарда Ш.Нурумов **Шымкент қаласында** Оңтүстік Қазақстан облыстық тарихи-өлкетану мұражайының «Қазақстан халқы Ассамблеясы» залы және облыстық әдеп-ғұрып және салт-дәстүр орталығының «Достық» залымен танысты.  «Қоғамдық келісім» КММ-де облыстық Қазақстан халқы Ассамблеясы жанынан құрылған Қоғамдық келісім кеңестері мен Аналар кеңестерінің мүшелерімен және облыстық этномәдени бірлестіктердің өкілдерімен, медиаторлармен кездесу өткізді.

Кездесуде этносаралық бірлік пен келісімді нығайту, Елбасының Қазақстан халқы Ассамблеясына жүктеген жаңа функционалдық бағыттарын жүзеге асыру мәселелері қаралды.

2017 жылғы 5 қаңтар күні **Сарыағаш ауданының** мәжіліс залында, Қазақстан Республикасы Парламенті Мәжілісінің депутаты Ш.Нурумовпен Сарыағаш ауданының тұрғындарымен кездесу болып өтті. Кездесуге Сарыағаш ауданының «НұрОтан» ХДП филиал төрағасы орынбасары П.Тұрсынбаев, Сарыағаш аудандық Қазақстан халқы Ассамблеясы Қоғамдық келісім кеңесінің мүшелері, Аналар кеңесінің мүшелері, аудандық Ардагерлер кеңесі, Ақсақалдар кеңесі, Сарыағаш ауданындағы ауылдық округтер әкімдігінің қызметкерлері, аудандық этномәдени бірлестік төрағалары, БАҚ өкілдері, жалпы алғанда барлығы 200 адам қатысты. Кездесуді ауданның «НұрОтан» ХДП филиал төрағасы орынбасары П.Тұрсынбаев жүргізіп отырды. Кездесуде Қазақстан Республикасы Парламенті Мәжілісінің депутаты Ш.Нурумов Сарыағаш ауданына келген іс-сапарының мақсатын, жергілікті тұрғындарының көкірегінде жатқан сұрақтар мен ұсыныстарын Парламент Мәжілісінде талқылауды айтты. Президентіміздің «Мәңгілік Ел» стратегиясын түсіндірді. Халықты ынтымаққа шақырды. Әр бір әрекетті заң аясында жасау керектігін айтып түсіндірді. Мәжіліс соңында жиналысқа қатысушылар тарапынан сұрақтар қойылып, оларға нақты жауаптар берілді. Депутат өз сөзінде әлемде баламасы жоқ саяси құрылым Қазақстан халқы Ассамблеясының (ҚХА) бүкілқазақстандық бірліктің бірегей моделін қалыптастырудағы маңызды рөліне тоқталып, еліміз Тәуелсіздігінің 25 жылдығында жеткен жетістіктері мен алда атқарылар міндеттері жөніндегі ойларын ортаға салды.

Сондай-ақ, аудан тұрғындары халық қалаулысына көкейде жүрген сұрақтарын қойып, халықтың әлеуметтік жағдайын жақсартудағы ұсыныстарын жеткізді.

Іс-шараға «Нұр Отан» партиясы Сарыағаш аудандық филиалы төрағасының орынбасары Полат Тұрсынбаев, аудан активтері, Қоғамдық кеңес пен Қоғамдық келісім кеңесінің төрағалары мен мүшелері, этно-мәдени орталықтар, үкіметтік емес ұйымдар, ардагерлер, жастар, аудан тұрғындары қатысты.

2017 жылғы 6 қаңтарда **Сайрам аудан** әкімдігінің мәжіліс залындаҚазақстан Республикасы Парламенті Мәжілісінің депутаты Шаймардан Нурумов аудан тұрғындарымен кездесті. Кездесуге Сайрам аудандық Қоғамдық келісім, ардагерлер, Аналар кеңестерінің мүшелері, ауыл округтерінің әкімдері, аудандық этномәдени бірлестіктердің төрағалары мен өкілдері, білім беру мекемелерінің басшылары, аудандық мәслихат депутаттары аудандағы әртүрлі этнос өкілдерінің белсенді жастары, аудан тұрғындары мен БАҚ өкілдері, барлығы 150-ден аса адам қатысты.

Кездесуді Сайрам ауданының әкімі – Сапарбаев Самат Айдарханұлы ашып, жүргізіп отырды.